# Teklatu-diseinua aldatzeko applet-aren eskuliburua, &manrevision; bertsioa

## Sarrera

### Teklatu-diseinua aldatzeko applet-a

Teklatu-diseinua aldatzeko applet-a erakusten du. Uneko teklatu-diseinuaren bandera eta etiketa ditu.

Teklatu-diseinua aldatzeko applet-aren bidez teklatuaren diseinua alda dezakezu zure hizkuntzaren berezitasunetara egokitzeko. Applet-ak uneko teklatu-diseinuari dagozkion bandera eta etiketa erakusten ditu.

Teklatu-diseinua aldatzeko applet-a panel batean gehitzeko, egin klik eskuineko botoiaz panelean, eta aukeratu Gehitu panelari Utilitatea &applet;.

## Erabilera

Beste teklatu-diseinu batera aldatzeko, egin klik behin eta berriz applet-ean harik eta zuk nahi duzun teklatu-diseinua agertu arte. Zuk behar duzun diseinua ez badago applet-ean, gkb-keymaps atalean aurkituko duzu applet-ean teklatu-diseinuak gehitzeko informazioa.

## Hobespenak

&applet; konfiguratzeko, egin klik eskuineko botoiaz applet-ean eta aukeratu Hobespenak.

### Teklatuak

Teklatuak atalean applet-ean konfiguratuta dauden teklatu-diseinuen zerrenda ikusten da.

#### Teklatu-diseinuen zerrenda aldatzeko

Teklatuen zerrendan teklatu-diseinu bat gehitzeko, egin urrats hauek:

1. Egin klik Teklatuak fitxako Gehitu botoian. Teklatua hautatzeko elkarrizketa-koadroa irekiko da.

2. Egin klik gehitu nahi duzun teklatu-diseinuari dagokion estatuaren ondoko gezian, eta hautatu gehitu nahi duzun teklatu-diseinua.

3. Teklatu-diseinua Teklatuen zerrendan gehitzeko, egin klik Gehitu botoian.

Teklatuen zerrendatik teklatu-diseinu bat kentzeko, hautatu teklatu-diseinua, eta egin klik Ezabatu botoian.

Teklatu-diseinu bat Teklatuen zerrendan gorago eramateko, hautatu teklatu-diseinua, eta egin klik Gora botoian. Teklatu-diseinu bat Teklatuen zerrendan beherago eramateko, hautatu teklatu-diseinua, eta egin klik Behera botoian.

#### Teklatu-diseinu bat editatzeko

Hautatu teklatu-diseinua, eta egin klik Propietateak botoian. Teklatua editatzeko elkarrizketa-koadroak elementu hauek ditu:

#### Editatu teklatuko elementuak

Elkarrizketa-koadroko elementua | Azalpena
Izena | Teklatu-diseinuaren izena. Izen hau azalduko da Hobespenen elkarrizketa-koadroko Teklatuak fitxan.
Etiketa | Teklatu-diseinua adierazteko etiketa labur bat. Adibidez, Estatu Batuetako ingelesaren teklatu-diseinuaren etiketa us da. Lehenespenez, uneko teklatu-diseinuaren bandera eta etiketa bistaratzen dira applet-ean.
Komandoa | Teklatu-diseinua aldatzeko applet-ak erabiliko duen komandoa. Hauetako komando bat erabil dezakezu teklatu-diseinua aldatzeko: `gkb_xmmap `us`` (`us` teklatu-diseinuaren `xmodmap` fitxategiaren luzapena da). `xmodmap `/path/xmodmap.us`` (`/path/xmodmap.us` teklatu-diseinuaren `xmodmap` fitxategia da). `setxkbmap `us`` (`us` teklatu-diseinuaren `xmodmap` fitxategiaren luzapena da).
Bandera | Banderak teklatu-diseinua zein herrialdetakoa den adierazten du. Lehenespenez, uneko teklatu-diseinuaren bandera eta etiketa bistaratzen dira applet-ean. Banderan klik eginda, bandera hautatzeko elkarrizketa-koadroa irekiko da.

### Aukerak

Itxura

- Applet-ak panelean zer erakutsiko duen zehazteko, hautatu aukera hauetako bat goitibeherako zerrenda-koadroan:

  - Bandera

    Bandera bakarrik erakusteko.

  - Etiketa

    Etiketa bakarrik erakusteko.

  - Bandera eta etiketa

    Bandera eta etiketa, biak erakusteko.

  Makina berrabiarazi behar da aldaketek eragina izan dezaten.

Aldatu diseinua

- Teklatu-diseinu batetik bestera aldatzeko laster-teklak erabil ditzakezu. Laster-teklak pertsonalizatzeko, egin klik Hartu teklak botoian, eta sakatu erabili nahi dituzun teklak. Laster-teklak testu-koadro batean bistaratuko dira.