# &applet;ren applet-aren eskuliburua, &manrevision; bertsioa

## Sarrera

### &applet;ren applet-a

Eguraldi-informazioaren applet-a erakusten du. Eguraldiaren ikonoa eta uneko tenperatura ditu.

&applet;ren applet-ak Estatu Batuetako National Weather Service (NWS) zerbitzarietatik (Interactive Weather Information Network (IWIN) barne) deskargatzen du eguraldiari buruzko informazioa. Eguraldiari buruzko informazioa eta iragarpenak ordenagailuan ikusteko erabil dezakezu &applet;.

&applet;ren applet-a panel batean gehitzeko, egin klik eskuineko botoiaz panelean, eta aukeratu Gehitu panelari Gehigarriak &applet;.

Zure ordenagailua suebaki baten atzean badago, proxy zerbitzari bat beharko duzu eguraldi-zerbitzarietan sartu ahal izateko. Proxy zerbitzaria zehazteko informazio gehiago nahi izanez gero, ikus gweather-set-proxy.

&applet;k kokaleku lehenetsiari edo zuk zehaztutakoari buruzko informazio hau bistaratzen du:

- Nolako eguraldia egiten duen adierazten duen ikono bat. Adibidez, eguzki bat azaltzen bada, eguraldi ona dagoela esan nahi du. Eguraldiari buruzko azalpen orokorra ikusteko, seinalatu applet-a eta argibide bat azalduko da.

- Uneko tenperatura.

## Erabilera

### Leku jakin bateko eguraldiari buruzko informazioa ikusteko

&applet;ren applet-a lehen aldiz gehitzen duzunean panel batean, Pittsburg, Pennsylvania-ko eguraldia erakusten du lehenespenez. Beste leku bateko eguraldia ikusteko, egin urrats hauek:

1. Egin klik eskuineko botoiaz applet-ean.

2. Applet-aren laster-menuan, aukeratu Hobespenak. Eguraldiaren hobespenen elkarrizketa-koadroa irekiko da. Lekua fitxan hainbat eskualde, azpieskualde eta herriren zerrenda ematen da.

3. Eskualde bateko azpieskualdeak ikusteko, egin klik eskualdearen ondoko gezian.

4. Azpieskualde bateko herriak ikusteko, egin klik azpieskualdearen ondoko gezian.

5. Egin klik herri batean. Applet-a herri horretako informazioa eskuratzen ari den bitartean, "Eguneratzen" argibidea bistaratuko da applet-a seinalatzean.

6. Egin klik Itxi botoian Eguraldiaren hobespenen elkarrizketa-koadroa ixteko.

### Eguraldi-informazioa eguneratzeko

Applet-ak panelean bistaratzen duen informazioa eguneratzeko, egin klik eskuineko botoiaz applet-ean eta aukeratu Eguneratu.

Informazioa maiztasun jakin batekin eguneratzeko konfigura dezakezu applet-a. Applet-a konfiguratzeko informazio gehiago nahi izanez gero, ikus gweather-configure.

### Eguraldi-informazioaren xehetasunak ikusteko

Informazio xehatua ikusteko, egin klik eskuineko botoiaz applet-ean, eta aukeratu Iragarpena. Iragarpenaren elkarrizketa-koadroa irekiko da. Fitxa hauek ditu:

- Uneko egoera

- Iragarpena:

#### Uneko egoera

Uneko egoeraren fitxan datu hauek ematen dira:

Lekua | Nongo eguraldiaz ari den.
Eguneratua | Eguraldi-zerbitzarian noiz egin den azken eguneratzea.
Egoera | Eguraldiaren egoera orokorra.
Zerua | Zeruaren egoera orokorra.
Tenperatura | Uneko tenperatura.
Kondentsazio-puntua | Kondentsazioa zein tenperaturatan gertatzen den.
Hezetasuna | Atmosferako hezetasunaren ehunekoa.
Haizea | Haizeak nondik jotzen duen eta zein abiaduratan.
Presioa | Presio atmosferikoa merkurio-hazbetetan.
Ikuspena | Dagoen argiarekin eta egoera atmosferikoarekin ikusten den eremua.

#### Iragarpena

Iragarpenaren fitxan leku horretarako hurrengo egunetarako (normalean hurrengo bost egunetarako) iragarpena bistaratzen da.

AEBetako leku batzuetarako bakarrik daude erabilgarri iragarpenak.

#### Radar-mapa

Lehenespenez, Radar-maparen fitxa ez da bistaratzen Iragarpenaren elkarrizketa-koadroan. Applet-a radar-mapa erakusteko konfiguratzeko informazio gehiago nahi izanez gero, ikus gweather-configure. Radar-mapak www.weather.com gunetik deskargatzen ditu &applet;k. Radar-mapa ez badago erabilgarri www.weather.com gunean, galdera-marka bat bistaratuko da. www.weather.com web gunera joateko, egin klik Bisitatu Weather.com botoian.

## Hobespenak

### Proxy zerbitzari bat ezartzeko

Zure ordenagailua suebaki baten atzean badago, proxy zerbitzari bat beharko duzu &applet;ren applet-a exekutatzeko. Proxy zerbitzaria erabiltzeko GNOME konfiguratzeko, aukeratu Aplikazioak Mahaigaineko hobespenak Sareko proxy-a.

### &applet; konfiguratzeko

&applet; konfiguratzeko, egin klik eskuineko botoiaz applet-ean eta aukeratu Hobespenak. Eguraldiaren hobespenen elkarrizketa-koadroak fitxa hauek ditu:

- Lekua

- Orokorra

#### Lekua

Lekua fitxan zein lekutako eguraldia eta iragarpena ikusi nahi dituzun hauta dezakezu. Leku bat hautatzeko informazio gehiago behar baduzu, ikus gweather-change-location.

#### Orokorra

Eguneratu automatikoki xx minutuz behin

- Hautatu aukera hau applet-ak hainbat minutuz behin informazio eguneratua eskura dezan eguraldi-zerbitzaritik. Informazioa eguneratzeko maiztasuna zehazteko erabili minutuen biratze-botoia.

  Lehenetsia: hautatuta, 30 minutuz behin.

Erabili sistema metrikoa

- Hautatu aukera hau Fahrenheit graduak eta neurri-unitate anglosaxoiak erabili beharrean Celsius graduak eta unitate metrikoak erabil ditzan applet-ak. Honela funtzionatzen du aukera honek:

  Bistaratuko den neurri-unitatea | Erabili sistema metrikoa aukera hautatu gabe | Erabili sistema metrikoa aukera hautatuta
  Tenperatura eta kondentsazio-puntua | Fahrenheit graduak | Celsius graduak
  Haizearen abiadura | milia orduko | kilometro orduko
  Presioa | merkurio-hazbeteak | merkurio-milimetroak
  Ikuspena | milia | kilometro

  Lehenetsia: hautatu gabe

Gaitu radar-mapa

- Hautatu aukera hau applet-ak Iragarpenaren elkarrizketa-koadroko Radar-mapa fitxan radar-mapa bistara dezan.

  Lehenetsia: hautatu gabe

Erabili helbide pertsonalizatua radar-maparentzat

- Lehenespenez, radar-mapak www.weather.com gunetik deskargatzen ditu &applet;k. Interneteko beste helbide batetik deskargatu nahi badituzu, hautatu aukera hau. Idatzi helbidea Helbidea testu-koadroan.

  Lehenetsia: hautatu gabe