# &applet;ren applet-aren eskuliburua, &manrevision; bertsioa

## Sarrera

### &applet;ren applet-a

Kotizazio-markagailuaren applet-a erakusten du. Korrituz doan bistaratzea, eta atzera eta aurrera egiteko botoiak ditu.

&applet;ren applet-ak uneko akzio-kotizazioak deskargatzen ditu Internetetik eta applet-ean bistaratzen ditu, korrituz doan leiho batean. Yahoo! Finance-tik hartzen ditu kotizazioak applet-ak.

&applet;ren applet-a panel batean gehitzeko, egin klik eskuineko botoiaz panelean, eta aukeratu Gehitu panelari Gehigarriak Kotizazio-markagailua.

Zure ordenagailua suebaki baten atzean badago, proxy zerbitzari bat beharko duzu &applet;ren applet-a exekutatzeko. Proxy zerbitzaria zehazteko informazio gehiago nahi izanez gero, ikus gtik-set-proxy.

&applet;k datu hauek erakusten ditu applet-aren hobespenetan definitutako akzio-ikur bakoitzeko:

- Enpresaren akzioak irudikatzeko ikurra.

- Uneko kotizazioa.

- Kotizazioak gora edo behera egin duela adierazten duen gezia.

- Kotizazioa zenbat igo edo jaitsi den.

- Kotizazioaren igoeraren edo jaitsieraren ehunekoa.

## Erabilera

### Akzioen zerrendan aurrera edo atzera egiteko

Leiho korrigarrian aurrera edo atzera joateko, egin klik applet-aren eskuinean eta ezkerrean dauden gezi-botoietan.

### Applet-ean enpresa baten akzioen kotizazioa gehitzeko

Applet-ean akzioen kotizazioak nola gehitu jakiteko, ikus gtik-settings-symbols.

### Bistaratzea eguneratzeko

&applet;k automatikoki eguneratzen du kotizazioen informazioa hobespenetan zehaztutako maiztasunarekin. Applet-aren hobespenei buruzko informazio gehiago nahi izanez gero, ikus gtik-settings-behavior. Applet-ean bistaratzen ari den informazioa berehala eguneratzeko, egin klik eskuineko botoiaz applet-ean, eta aukeratu Eguneratu.

## Hobespenak

### Proxy zerbitzari bat ezartzeko

Zure ordenagailua suebaki baten atzean badago, proxy zerbitzari bat beharko duzu &applet;ren applet-a exekutatzeko. Proxy zerbitzaria erabiltzeko GNOME konfiguratzeko, aukeratu Aplikazioak Mahaigaineko hobespenak Sareko proxy-a.

### &applet; konfiguratzeko

&applet; konfiguratzeko, egin klik eskuineko botoiaz applet-ean eta aukeratu Hobespenak. Kotizazio-markagailuaren hobespenen elkarrizketa-koadroak fitxa hauek ditu:

- gtik-settings-symbols

- gtik-settings-behavior

- gtik-settings-appearance

#### Ikurrak

Ikurrak fitxaren bidez akzioen kotizazioak gehitu eta ken ditzakezu applet-aren bistaratzetik.

Applet-ean akzio baten kotizazioa gehitzeko, egin urrats hauek:

1. Bilatu enpresaren akzioen ikurra.

2. Idatzi enpresaren akzioen ikurra Ikur berria testu-koadroan.

3. Egin klik Gehitu botoian, ikur hori applet-ak bistaratzen dituen ikurren zerrendan gehitzeko.

4. Egin klik Ados botoian, egindako aldaketak gorde eta elkarrizketa-koadroa ixteko.

Applet-tik akzio baten kotizazioa kentzeko, egin urrats hauek:

1. Hautatu enpresaren akzioen ikurra.

2. Egin klik Kendu hautatutakoa botoian ikur hori applet-ak bistaratzen dituen ikurren zerrendatik kentzeko.

3. Egin klik Ados botoian egindako aldaketak gorde eta elkarrizketa-koadroa ixteko.

#### Portaera

Kotizazio-eguneratzeen maiztasuna minututan

- Erabili biratze-botoi hau applet-ak Interneteko kotizazio-informazioa zenbatean behin eguneratuko duen zehazteko.

Korritze-abiadura

- Erabili biratze-botoi hau kotizazioen korritze-abiadura handiagoa edo txikiagoa ezartzeko.

Gaitu korritze-botoiak

- Hautatu aukera hau applet-ean bistaratzen diren kotizazioetan aurrera edo atzera jotzeko gezi-botoiak bistaratzeko.

#### Itxura

Zabalera

- Erabili biratze-botoi hau applet-ak panelean izango duen zabalera zehazteko.

Bistaratu soilik ikurrak eta prezioak

- Hautatu aukera hau applet-ean enpresaren ikurra eta akzioen uneko kotizazioa bakarrik bistaratzeko.

Korritu ezkerretik eskuinera

- Hautatu aukera hau applet-aren korritzeko modua aldatzeko. Aukera hau hautatzen baduzu, ezkerretik eskuinera joango dira kotizazioak, eskuinetik ezkerrera korritu beharrean.

+ kolorea

- Egin klik botoi honetan, azken kotizaziotik hona gora egin duten akzioen kolorea hautatzeko. Kolorea hautatzeko elkarrizketa-koadroa irekitzeko, egin klik kolore-botoian. Kolorea aukeratzeko, erabili elkarrizketa-koadroko kolore-gurpila edo graduatzaileak.

- kolorea

- Egin klik botoi honetan, azken kotizaziotik hona behera egin duten akzioen kolorea hautatzeko.

Aldatu ez direnen kolorea

- Egin klik botoi honetan, azken kotizaziotik hona aldaketarik izan ez duten akzioen kolorea hautatzeko.

Atzeko planoko kolorea

- Egin klik botoi honetan applet-aren atzeko planoko kolorea hautatzeko.

Letra-tipoa

- Egin klik botoi honetan akzioen ikurra eta kotizazioa bistaratzeko letra-tipoa aukeratzeko.