# &applet;ren applet-aren eskuliburua, &manrevision; bertsioa

## Sarrera

### &applet;ren applet-a

Karaktere-paletaren applet-a erakusten du.

&applet;ren applet-ak estandarrak ez diren karaktereak erabiltzeko aukera erosoa ematen du, esate baterako karaktere azentudunak, ikur matematikoak, ikur bereziak, eta puntuazio-markak. Applet-eko karaktereak testu-kateetan txerta ditzakezu, bai testu-dokumentuetan eta baita komando-lerroan ere. Applet-aren edukia pertsonaliza dezakezu zure premietara egokitzeko.

&applet;ren applet-ak UTF-8 kodeketa onartzen du, eta, beraz, utf-8 karaktereak bistaratu edo kopiatzeko erabil dezakezu.

&applet;ren applet-a panel batean gehitzeko, egin klik eskuineko botoiaz panelean, eta aukeratu Gehitu panelari Utilitatea Karaktere-paleta.

## Erabilera

&applet; lehen aldiz gehitzen duzunean panel batean, karaktere-paleta lehenetsia erakutsiko du. Paleta horretako karaktere bat hauta dezakezu, edo aurrez definituta dauden paletetako karaktere bat hauta dezakezu. Aurrez definitutako karaktere-paleta bakoitza teklatuko karaktere estandar batekin asoziatuta dago.

### Karaktere bat hautatzeko

Applet-eko karaktere bat hautatu eta testu-kate batean txertatzeko, egin urrats hauek:

1. Applet-ean, egin klik nahi duzun karakterean. Karakterearen botoia sakatuta agertuko da, hautatuta dagoela adierazteko.

2. Seinalatu aplikazio bateko kokaleku bat, egin klik erdiko botoiaz, eta karakterea txertatuta geratuko da. Itsasteko eginbidea erabilgarri badago, itsatsi egin dezakezu. Txertatzea nahi adina bider errepika dezakezu, karakterea hautatuta geratuko delako harik eta applet-ean beste karaktere bat hautatu arte.

Aplikazio batzuek ez dute onartzen estandarrak ez diren karaktereak itsastea.

### Aurrez definitutako karaktere-paleta bat bistaratzeko

Applet-ean bistaratuko diren karaktereak alda ditzakezu paleta lehenetsitik aurrez definitutako beste karaktere-paleta batera.

Aurrez definitutako karaktere-paleta bat bistaratzeko, egin urrats hauek:

1. Egin klik applet-eko Erabilgarri dauden paletak botoian.

2. Egin klik ikusi nahi duzun paletan.

Behar duzun karakterea applet-ean bistaratuta dagoen paletan hauta dezakezu, eta testu-kate batean txertatu gero.

### Karaktere-paleta berri bat konfiguratzeko

Karaktere-paleta berria konfiguratzeko karaktereak hautatzeko aplikazio bat erabil dezakezu, Karaktere-mapa esate baterako. Adibidez, Karaktere-maparekin paleta berri bat sortzeko, egin urrats hauek:

1. Egin klik applet-eko Erabilgarri dauden paletak botoian.

2. Goitibeherako zerrendan, hautatu Gehitu paleta aukera. Gehitu paleta elkarrizketa-koadroa azalduko da.

3. Ireki Karaktere-mapa, eta hautatu paleta berrian bistaratzea nahi duzun karaktereak. Gehienez 25 karaktere hauta ditzakezu.

4. Kopiatu Kopiatu testu hau testu-koadroa Karaktere-mapatik Paletako testu-koadrora.

5. Sakatu Ados.

&applet;k erabilgarri dauden paleten zerrendan gehituko du karaktere-paleta berria.

## Hobespenak

&applet; konfiguratzeko, egin klik eskuineko botoiaz applet-ean eta aukeratu Hobespenak. Karaktere-paletaren hobespenen elkarrizketa-koadroko Paleten zerrenda-koadroan, applet-ean erabilgarri dauden paleten zerrenda azaltzen da.

Applet-ean beste paleta bat gehitzeko, egin klik Gehitu botoian. Informazio gehiago nahi izanez gero, ikus charpick-default-new.

Applet-etik paleta bat ezabatzeko, hautatu paleta, eta egin klik Ezabatu botoian.

Paleta batean aldaketak egiteko, hautatu paleta, eta egin klik Propietateak botoian.

Karaktere-paletaren hobespenen elkarrizketa-koadroa ixteko, egin klik Itxi botoian.